Na temelju članka 391. Zakona o vlasništvu i drugim stvarnim pravima („Narodne novine“, broj 91/96., 73/00., 114/01., 79/06., 141/06., 146/08., 38/09., 153/09. , 143/12. i 152/14.), odgovarajućom primjenom Zakona o upravljanju državnom imovinom („Narodne novine“, broj 52/18.), Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi sa stjecanjem nekretnina i drugih stvarnih prava u korist Republike Hrvatske („Narodne novine“, broj 95/18.), članka 35. Zakona o područnoj (regionalnoj) samoupravi («Narodne novine», broj 330/01, 60/01 – vjerodostojno tumačenje, 129/05, 109/07, 125/08, 36/09, 150̣̣̣/11, 144̣/12, 19̣̣̣̣̣/13, 137̣̣̣̣̣/15, 123̣̣̣̣̣̣/17, 98̣̣/19, 144̣̣̣̣̣/20) i članka 37. Statuta Grada Šibenika («Službeni glasnik Grada Šibenika», broj 2/21), Gradsko vijeće Grada Šibenika, na ---------    . sjednici od -------------------------------- 2022. godine, donosi

ODLUKU

o izmjeni Odluke o uvjetima i postupku raspolaganja nekretninama na

području Gospodarske zone Podi Šibenik

Članak 1.

U Odluci o uvjetima i postupku raspolaganja nekretninama u vlasništvu Grada Šibenika na području Gospodarske zone Podi Šibenik („Službeni glasnik Grada Šibenika“, broj 8/11. , 6/12., 9/13. , 4/16., 9/19) u članku 3. stavku 8. brišu se riječi:

„protuvrijednost u kunama prema srednjem tečaju Narodne banke Hrvatske na dan uplate“.

Članak 2.

Članak 15. mijenja se i glasi:

„Uz podnošenje ponude prijavu plaća se jamčevina kako slijedi:

- za nekretnine čija je početna vrijednost do 150.000,00 €, u iznosu od 10% utvrđene početne vrijednosti;

- za nekretnine čija je početna vrijednost veća od 150.000,00 € do 1.500.000,00 €, u iznosu od 5% utvrđene početne vrijednosti;

- za nekretnine čija je početna vrijednost veća od 1.500.000,00 €, u iznosu od 2% utvrđene početne vrijednosti.

U slučaju drugog oblika raspolaganja nekretninom, različitog od prodaje, jamčevina se utvrđuje u trostrukom iznosu od naknade.

Dokaz o plaćenoj jamčevini mora se priložiti uz ponudu.

Nakon odabira ponuditelja jamčevina će se odabranom ponuditelju uračunati u kupoprodajnu cijenu, a ostalim ponuditeljima jamčevina će se vratiti u roku od 15 dana od dana izvršenog odabira najpovoljnije ponude.

Ponuditelj kojem se u skladu s prethodnim stavkom ovog članka vraća jamčevina, nema pravo na kamatu od njezine uplate na račun Grada Šibenika pa do trenutka njene isplate.

Kod drugih oblika raspolaganja nekretninama jamčevina će se odabranom ponuditelju zadržati kao osiguranje plaćanja naknade, a ostalim ponuditeljima jamčevina će se vratiti u roku od 15 dana od dana izvršenog odabira najpovoljnije ponude bez prava na kamatu od njezine uplate na račun Grada Šibenika pa do trenutka njene isplate.“

Članak 3.

Ova odluka objavit će se u „Službenom glasniku Grada Šibenika“, a stupa na snagu 01. siječnja 2023.

KLASA: 940-01/22-01/146

URBROJ: 2182/01-07/1-22-

Šibenik,

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović

Obrazloženje

Gradskom vijeću Grada Šibenika predlaže se donošenje predmetne Odluke iz razloga što su u navedenim člancima vrijednosti bile izražene u kunama, pa je bilo potrebno uskladiti ih s uvođenjem EURA kao službene valute Republike Hrvatske.

Također je u članku 2. dopunjeno da kod povrata jamčevine ponuditelji koji nisu uspjeli u postupku nemaju pravo na kamatu od njezine uplate na račun Grada Šibenika pa do trenutka njene isplate.